# Број: 02/4.01-19-011-2275/25

# Датум: 2. децембар 2025. године

На основу чл. 197. и 198. Пословника Народне скупштине Републике Српске („Службени гласник Републике Српске“, број 66/20) и закључка Народне скупштине Републике Српске број 02/1-021-1366/25 од 6. новембра 2025. године, Одбор за ревизију Народне скупштине Републике Српске подноси Скупштини

**И З В Ј Е Ш Т А Ј**

**о резултатима стручне расправе о Нацрту закона о рачуноводству и ревизији Републике Српске**

Одбор за ревизију Народне скупштине одржао је стручну расправу о Нацрту закона о рачуноводству и ревизији Републике Српске 27. новембра 2025. године.

На стручну расправу су позвани представници клубова посланика и радних тијела у Народној скупштини, Владе Републике Српске, Агенције за посредничке, информатичке и финансијске услуге Бања Лука (АПИФ), Савез синдиката, Комисије за хартије од вриједности Републике Српске, Привредне коморе Републике Српске, Главне службе за ревизију јавног сектора Републике Српске, Удружења процјењивача, Удружења интерних ревизора, Фискалног савјета Републике Српске, Пензијског резервног фонда Републике Српске (ПРЕФ), ревизорских кућа, друштава рачуновођа и ревизора, удружења грађана.

Стручна расправа почела је у 10 часова. У уводној ријечи г-ђа Мирјана Орашанин, предсједница Одбора за ревизију, поздравила је присутне учеснике и упознала их са закључком Народне скупштине о организовању и спровођењу стручне расправе. На крају уводне ријечи позвала је представника Владе Републике Српске, као предлагача закона, да изнесе уводно излагање о Нацрту закона о рачуноводству и ревизији Републике.

Г-ђа Сњежана Келечевић, в.д. помоћника министра у Министарству финансија, је у свом уводном излагању истакла да се овим законом предлаже нова категоризација, нопви критерији за разврставање правних лица, критерији пословни приход, усаглашавање са околном праксом упоредном и са ЕУ директивама. Затим, правно лице и предузетник интерним актом у складу са овим законом пропоисује потребне све школске спреме, радно искуство и остале услове, прописује шта морају испуњавати рачуновође, осим квалифкованог лица. Квалификовано лице потписује извјештаје. Регистри су се средили, увезали, значи ПУ, АПИФ, Савез рачуновођа, тако да свако ко предаје извјештај, имамо евиденцију које лице колико извјештаја потписало. Рок за предају, кад би мијењали рок морали би промјенити неколико закона, и закон о тржишту ХОВ, дефинисао је тај рок, и закон о привредним друтшвима који каже 30.6 се усваја значи остаје мали рок за израду ревизорских извјештаја, скраћује се тај рок, па би се морало све завршити до 30.6., па АПИФ своје извјештаје 30.4. завршава, па на крају извјештај за Републику који се сумирају, агрерирају, након свих предатих извјештаја. Мислим да је боље да је то 30.4. него 31.5. или 30.6. Када је у питању ревизија срдњих правних лица, имамо ситуацију да нама друтшво која имају имовину преко 4 милиона, која имају приходе од 0 милиона до 40 и која имају запослених 50 до 250, мислите ли да не требају бити предмет ревизије, мислим да требају. Закон на нивоу БиХ је дефинисао надлежности, није Министарство финансија нити може, у свислу сертифиакције, едукације, лиценцирања. Ту има простора за унапређење.

Након уводног излагања предсједница одбора је отворила дискусију, у којој су учествовали:

Г-дин Синиша Мутић, Савез рачуновођа и ревизора Републике Српске, рекао је да су у Савезу рачуновођа иницирали расправу о Нацрту закона о рачуноводству и ревизији Републике Српске, свих 11 друштава, од Требиња до Приједора. Испред Удружења интерних ревизора, подржао је захтјев Савеза рачуновођа који се односи на враћање сродних професионалних завања, који се односе на интерне ревизоре, форензичке рачуновође и процјењиваче, да до доношења посебних закона којима ће се регулисати ова професија задрже ова професионална звања у коначном закону о рачуноводству и ревизији Републике Српске.

Г-дин Зоран Бабић, испред Друштава рачуновођа и ревизора Бањалука, изнио је њихове ставове. Први став је одлагање, повлачење закона из процедуре. Примједбе и на брзину доношења овог закона, изостанак организоване јавне расправе о питањима који се уређују овим законом, новинама које се односе на нефинансијске извјештаје, извјештај о плаћању јавном скетору, и другачије рјешења статуса рачунводствене, али и ревизорске професије. Подражва доношење новог закона и да се струка укључи. Указао је на неке важније елементе: члан 12. став 1. после ријечи „предузетник'' додаје се '' који обавезнику вођења књига по систему двојно књиговодства“, члан 18. нови став 3. да се дода који би гласио: „ Накнада из става 2. не може бити нижа од накнаде која се утврђује од стране Владе на приједлог министарства финансија, на основоу критеријума за утврђивање минималних накнада“, да се брише тачка 3. става 10. члана 28. нацрта, члан 42. став 2. годишњи финансијски извјештаји у регистру предају се најаксније до последњег дана марта текуће године за претходну годину, то је детаљно обраложено и нада се да ће министарство размотарити све ове елементе, члан 65. нови став да се дода, нови став 7. који би гласио: ''Влада на приједлог министарства финансија доноси критеријуме за утврђивање минималних накнада за обаљање послова реивзије финансијских извјештаја“, члан 85. став 2. предлажемо брисање става у цјелости. Казнене одредбе задржти у распону од 3 хиљаде до 15 хиљада КМ, како је то дефинисано постојећим законом, члан 101. став 2. именовање савјета да је трансапрентан процес, конурс, препорука да то мало још дефинише детаљније.

Г-дин Душан Павловић, испред Друтшва рачуновођа и ревизора Бијељина, изнио је сљедеће приједлоге: члан 12. правно лице односно предузетник који врши обраду податка путем рачуноводственог софтвера дужан је корисити рчауновдствни софтвер који омоућава функционисање интерних рачуноводствених контрола и онемогућава брисање прокњижених пословних догађаја. Треба брисати ријечи ''да се онемогућава брисање прокњижених пословних догађаја'' због честих техничких грешака у раду, члан 17. квалификовано лице које посједује лиценцу, слаже се са укидањем ограничења за рачуниоводствене техничаре, члан 27. правна лица и предузетници су дужни да прије сачињавања годишњег финасијског извјештаја обавезно изврше усглагшавање међусобних потражвања и обавеза, што се доказује одговарајућом књиговодственом исправом, члан 42. финансијски извјештаји из члана 28. везано за предају до последњег дана фебруара, финасијске извјештаје предавати искључиво електронским путем у АПИФ, како би се избјегле гужве и дуга чекања, члан 109. који се односи за криминалне радње, приједлог је да се брише, чланови од 110 до 116, превисоке су новачна казне.

Г-ђа Оливетра Радовановић, испред Друштава рачуновођа Зворник, скренула је пажњу на два члана која нико од претходника није споменуо. Члан 28. гдје се напомиње да су предузетници разврстани у микро и мала правна лица, уз годишње финансијске извјештаје презентују и напомене уз финасијски извјештај као и предузетници који су разврстани у категорију великих правних лица дужни су подносе напомене уз финансијске извјештаје, сматра да је то велико оптерећење за микро и мала предузећа. Члан 33, правно лице је обавезно да сачињава годишњи извјетшај о пословању, да стоји да су обавезни само „годишњи извјештај о пословању дефинисати на субјекте од јавног интерса у складу са законом о привредним друтшвима“.

Г-ђа Раденка Срндовић, из Друштва рачуновођа и ревизора из Фоче, дала је приједлог да у закон о рачуновдству и ревизији буду уврштене одредбе о сродним звањима и сродним професијама, прије свега овлаштени интерни ревизор, интерни ревизор у јавном сектору, овлаштени процјењивачи и овлаштени форензични рачуновођа, доношење тарифа рачуновдствених услуга и ревизија, казнене одредбе треба преиспитати, или дефинисати тако да буду сразмјерне тежини прекршаја, величини обвезника и сврси кажњавања. И на крају, разврставање пословних субјеката посебно малих предузетника, усклађивати са стопом раста са цијена на мало. Ограничење које је сада 500 хиљада да се ускалђује сваке треће године са растом цијена на мало.

Г-ђа Ђулка Ђукић, члан Друштва рачуновођа из Бањалуке, сложила се са г. Бабићем из Друштва рачуновођа из Бањалуке, за члан 109. приајвљивање неке криминалне радње, чланови од 110. до 116., казнене одребе су превисоке.

Г-ђа Диана Чекић, народни посланик, на почетку свог обраћања рекла је да ове расправе показују да проблема има јако пуно. Овим законом рачунвоођама су дате само обавезе, а с друге стране казне су енормне. Сматра да има довољно времена, ништа се неће битно промјенити ако се тај закон не донесе у дванаестом мјесецу, он доноси и ствара огромне обавезе, имаћемо једну ситуацију која неће бити добра ни за кога. Апелује да се повуче овај закон.

Г-дин Горан Ћетојевић испред Друштва рачуновођа и ревизора Бањалука, указује да је у нацрту овог закона, дефинсиано у члану 2. тачка 19. да је професионално удружење невладина добровољна професионална асоцијација рачуновођа и ревироа у Републици Српској. Сви приходи који произилазе из јавних овлаштења повјерних Савезу рачуновођа испити, лицнце, сертификате представљају јавне приходе, предлаже да се финансирање Савеза обезбјеђује из буџета Републике као посебне буџетске линије Министарства финансиј. С тим би постигли да извјетшаји постају обавезни, самим тим би постали и предмет већег надзора, спречавања злоупотребе положаја.

Г-дин Гојко Немања Тепић, предложио је измјену члана 50. на начин, став 2. да се додаје тачка 5. и измјена става 7. у истом члану као и додавање става 8. Додавањем тачке 5. у ставу 2., то је члан који говори о условима које одређено лице мора испунити како би стекло лиценцу овлаштеног ревизора, по узору на адовкате, да се дода тачка 5. која ће утврдити да поред ових услова који закон прописује, да лице које хоће лиценцу овлаштеног ревизора не може имати статус запосленог, заступника, директора, прокуристе, члана или предсједника УО у правном лицу, члана или предсједника извршеног надзорног одобра или одбора за ревизију у правном лицу, осим у привредном друштву за ревизију, затим заступника дражвног капитала, стечјаног управника, или лице које уговором о раду има утврђену забрану конкуренције. Додавање става 8. техничка измјена да ће министарство најкасније 15 данас прије истека три годиен од издавања лиценце утврдити једноставно да ли овлашћени ревизора има потребан број бодова на име континуиране професионале едукације, испуњења других услова а у колико утврди да не оставрује тај потребан број бодова министар доноси рјешње о одузимању лиценце. У погледу рока за закључење уговора о ревизији, тај рок је 30.9. а предвиђени су одређени изузеци, сматра да би треблао предивидјети још један изузетак, а то је изузетно уговор се може закључити након рока, ако се уговор закључује након спроведеног поступка јавне набавке или из других разлога који се обвезнику ревизије не могу преписати у кривицу, а који су утицали на прекорачење рока за закључење уговора. Члан 64. техничка једна измјена, предлаже измјену става 4. и става 5. и брисање става 6., сматра да фоткопије нису потребне, и да се предвиди изузетак да се овим достави до 30. новембра осим за угогоре који се закључују по овом изузетку који је претходно споменуо. Члан 68. који говори о мјерама надзора, предлаже једноставну измјенау, да се рјеешењем изриче условно одузимање дозволе за рад привредном друштву, уколико утврди да не обавља ревизију у складу са међународним стандаридма ревизије. Последња измјена коју предлаже тиче се Савјета за рачуноводство и ревизију, сматра да је пторебно мало прецизирати, да се у року од 30 дана именују чланови Савјета, ако ступи нови закон на снагу требало би именовати нове чланове са новим мандатом.

Г-дин Милош Грујић, предложио је да се у члану 8. став 10. промјени одредба да је друштво обавезно да доставља агенцији, уз годишње финансисјке извјештаје, обавјештење о разврставању зато што се то аутоматски ради, то је можда сувишна ствар. Много важније је дио који се односи на директиву односно на уредбу да се након четири године обављања ревизије у друштву од јавног интереса направи пауза од четири године, сматра да се на овај начин затварају врата домаћим ревизорима.

Г-ђа Марија Курузовић, виши стручни сарадник у Комисији за ХОВ Републике Српске, указује на потребу препознавања овлаштених прецјенитеља, зато што се помињу у закону о Инвестиционим фондовима и у закону о привредним друштвима. У закону о Инвестиционим фондовима се помињу у дијелу утврђивања вриједности имовине алетернатвних инвестиционих фондова, а у закону о привредним друштвима у дијелу процјене неновчаног улога у акционарским друштвима, тако да из ралога примјене тих закона битно је да та категорија и звање буде препознато и у овом закону. Скреће пажњу на потребу препознавања категорије интерних ревизора, из разлога што у закону о факторингу је прописано да друштво за факторинг мора имати интерну ревизију, а Комисија врши надзор над пословањем друштава за факторинг. И у закону о инвестиционим фондовима се помиње да ће друштва имати интерну ревизију.

Г-дин Славен Бероња, представник Друштва рачуновођа и ревизора Бањалука, скренуо је пажњу на два члана овог закона, то је члан 85. став 3. који подразумјева казне за ревизоре на основу финансијске снаге ревизора и рачуноводствене куће, односно ревизорске куће. Сматра да се уводи правна несигурност у посао ревизије гдје савјет, при Министарству финансија одређује казну. За исти прекршај један ревизор може да одговара са већом казном у односу на другог ревизора. Појам финансијске снаге закон не препознаје, тако да оставља доста простора слободној вољи. Члан 101. став 2. одабир чланова Савјета за рачуноводство и ревизију, ради се о јако битном тијелу и став Друштва за рачуновођа и ревизора Бањалука, да одабир чланова Савјета треба бити транспарентан, са јасно прописаним критеријумима.

Г-дин Горан Токић, у име друштва рачуновођа и ревизора из Добоја, скренуо је пажњу на доношење тарифа везано за услуге рачуноводства и ревизије. Мисли да би се морале прописати или бар да се добију неке препоруке везане за цијене ових услуга. Везано за рок подношења годишњих финансијских извјештаја, сматра да 31.03. не угрожава ништа, ни државу ни било које друге кориснике финансијских извјештаја. Мисли да казне нису реалне.

Г-ђа Милијана Вукајловић, испред неформалне групе Глас рачуновођа, позвала је привредну заједницу и академску заједницу да се укључе. Казне нису упућене на рачуновође, него на привреднике, 90% и више казни се односи се на привреднике.

Г-дин Марко Галић, испред Друштва рачуновођа Бањалука, питао је ко је учествовао у креирању приједлога Савеза према Министарству.

Г-дин Марко Савић, из Привредне коморе Републике Српске, на почетку истиче да је Комора била укључена у процес доношења овог прописа од момента кад је Министарство финансија обајвило преднацрт на сајту. Чланице Коморе су одлучно против прописивања обавезе законске ревизије финансијских извјештаја привредних друштава разврстаних у категорију средњих правних лица. Сматрају да је то додатно оптерећење за привредне субјекте. Постоји преко неколико стотина фискалних и парафискалних намета који заједно оптерећују привреду. Указао је на велики број увођења новог администрирања кроз овај пропис. Ту се прије свега алудира на извјештај о одрживом пословању, извјештај о корпоративном пословању који је већ дефинисан Законом о привредним друштвима и сматра да не треба да буде саставни дио овог прописа, поготово што се овим прописом уводе додатне ствари које мора тај извјештај да садржи. На крају указује на високе казнене одредбе. Претходни пропис је максимално казнене одредбе прописивао на 15.000, а овај пропис прописује најнижу казну 25.000. Сматра да је то огромно оптерећење приверди Републике Српске и траже да се те санкције и казнене одредбе смање.

Г-ђа Радмила Поулсен, друштво Бањалука, рекла је да је овакав нацрт закона довео до разједињења техничара, рачуновођа, ревизора. Предлаже да се овај закон повуче из процедуре.

Г-ђа Тајана Сердар Раковић, испред Удружења овлашћених процјењивача у БиХ, рекла је да се требају овлашћени процјењивачи дефинисати као посебна професија, што до сад није урађено. Други закони већ познају ову професију и истиче да би укључивањем у закон постигли више на заштити саме професије, затим надзора и едукације процјењивача. Тржиште капитала већ признаје и познаје ову професију. Укључивањем у закон постигла би се правна сигурност, да се заштити професија са становишта закона.

Г-ђа Славица Праштало, члан Савеза рачуновођа Бањалука, указала је на одредбу кажњавања са 25.000 марака, у супротности је казна у односу на одредбу члана 27. Ако се пошаљу ИОС-и, који се у великом дијелу неће вратити, испуњене су одредбу члана 27. а по казненим одредбама добиће се казна.

Г-дин Александар Шурлан, испред Друштва рачуновођа и ревизора Бањалука, осврнуо се на рачуноводствене техничаре, али у дијелу како то изгледа у свијету и земљама региона. У земљама окружења фирма односно правно лице или ентитет бира кога ће да запосли на позицији правника, на позицију секретарице, административних радника и тако даље. Исто тако фирма на бази своје снаге бира кога ће да запосли на пословима рачуноводства и сматра да је то исправно за фирму. Рачуноводствене агенције треба да имају лиценце. Казнене одредбе су превисоке. У вези рока предаје финансијских извјештаја реферисао се на земље региона гдје је тај рок 31.03., а углавном 30.04.

Г-дин Бојан Кресојевић, народни посланик, сматра да све што се чуло указује на потребу да се повуче овај закон, да је прије нешто више од седам дана у Бањалуци одржана јавна расправа на којој је присуствовало 150 рачуновођа и ревизора, прије свега из Бањалуке, то се десило због тога што је овај закон изазвао толико незадовољства. Истиче кључна четири члана, односно четири одредбе, које је потребно измјенити. Број један, рачуноводствени технчари, у потпуности укинути ограничење. Број два, рок за предају финансијских извјештаја помјерити на 31.03. Број три, рестертовати казне на претходни на ниво претходног закона и у границама из претходног закона. И четири, увести обавезну тарифу која значи економски статус за рачуновође и ревизоре.

Г-дин Никола Савић, испред друштва Бањалука, сматра да закон треба вратити на дораду и да га треба стручно усагласити између рачуновођа који ће га примјењивати и између Савеза и друштава. Истиче да није чуо контра аргумент томе и да се враћањем закона једино може доћи до доброг рјешења.

Г-ђа Маја Стојановић, испред друштва Зворник, указала је на рад на црно. Предлаже да се у ПЕР образац уноси ко води књиге и за предузетнике.

Г-ђа Вера Кузман, цертификовани рачуновођа, поздравила је иницијативу да се нацрт закона повуче из процедуре. Има примједбу на члан 21. гдје предлажем да се избаци ријеч ''претежна'' и да треба да стоји да предузеће буде регистровано 69 20, за вођење рачуноводства. Предлаже да се избаци обавеза достављања напомена уз финансијске извјештаје за микро и мала предузећа и да се избаце казнене одредбе за казну од 5 до 25.000 марака.

Г-ђа Маријана Цвјетковић, Друштво Модрича, сматра да се треба много озбиљније приступити разматрању коментара, него што је било у претходном периоду.

Г-ђа Александра Грчић, испред друштва Бањалука, има примједбе на члан 7., члан 8., члан 9., члан 11., члан 12., у недоглед може да набраја чланове које имају аномалије. Министарство је добило много примједби, коментара и мислим да треба наћи компромис.

Г-дин Драшко Ћулибрк, Савез рачуновођа друштво Приједор, подржава приједлог да се рок за предају годишњег обрачуна продужи на 31.03. Подржава и приједлог да се за рачуноводствене техничаре, члан 8., измјени.

Г-дин Јањић Марко из Бањалуке, пита да ли су, након излагања колега које је било доста опширно и детаљно, успјели макар мало да разувјере министарство по питању ових ставова. Очекивао је да ће и Савез изаћи са достављеним амандманима и образложити то мало детаљније.

Г-ђа Зорица Рељић, члан Удружења рачуновођа и ревизора, посједује лиценцу цертификованог рачуновође и форензичког рачуновође, осврнула се на ИОС-е и њихове казнене одредбе из разлога што нису погледани мало дубље. Код малих предузетника и предузетника који имају просто књиговодство, са њима их је тешко усагласити јер нису обвезници да воде двојно књиговодство. И уопште не воде картице купаца и добављача. Овдје то није споменуто, а казне су од 5.000 до 25.000. Сматра да су казнене одредбе превисоке. Подржава приједлог да предаја завршних рачуна подноси електронски и да се добије као и код пореске пријаве неки бар код или слично.

Г-ђа Ђулка Ђукић, осврнула се на едукацију која је свима јако битна и сматра да семинар треба бити у децембру, а не у фебруару, јер је касно за измјене. Истиче да имају мишљењеа од Савеза рачуновођа или од Пореске управе које пошаљу мејлом, а када дође порески инспектор то мишљење није обавезујуће.

Г-ђа Мирјана Орашанин, предсједница Одбора за ревизију, осврнула се на члан 6. који каже да предузетници чији су укупни наплаћени приходи у последњем пореском периоду већи од 500.000 марака обавезни су да своје пословне књиге воде у складу са принципима двојног књиговодство, а то до сада није била законска материја. То је била материја регулисана подзаконским актима, Правилником о систему двојног књиговодства код предузетника из 2016. године, гдје је такође био дефинисан праг од 500.000 КМ. Предлаже да се тај праг повећа на 700.000 марака, имајући у виду да је праг за разврставање правних лица повећан са 500.000 на 700.000. Друга примједба је на члан 46., овдје је новина за предузетника, значи до сад никада предузетници нису били подложни ревизији. Сматра да нема логике да се финансијски извјештај предузетника ревидира, јер предузетник плаћа порез по принципу готовинског тока. Предузетник мора, без обзира колики је промет, поднијети пореску пријаву по принципу наплаћених прихода и плаћених расхода. За таквог предузетника треба припремати и за ревизију, ту не види никакво оправдање.

На крају стручне расправе предсједница одбора је упознала учеснике стручне расправе да ће се о проведеној стручној расправи сачинити извјештај који ће се уз осталу документацију доставити предлагачу закона. Учесници стручне расправе имају могућност да своје приједлоге доставе одбору у писаној форми, до понедељка 1. децембра 2025. године, до 10 часова.

Стручна расправа је закључена у 13.10 часова.

У прилогу овог извјештаја се налазе сви достављени приједлози и примједбе.

У складу са Закључком Народне скупштине, број 02/1-021-1366/25 од 6. новембра 2025. године, чл. 197. и 198. Пословника Народне скупштине Републике Српске („Службени гласник Републике Српске“, број 66/20) Одбор за ревизију доставља Извјештај са стручне расправе о Нацрту закона о рачуноводству и ревизији Републике Српске на даље поступање.

**ПРЕДСЈЕДНИК ОДБОРА**

**Мирјана Орашанин**

|  |
| --- |
|  |
|  |
|  |